2014. gada  28. janvārī Rīkojums Nr. 48

Rīgā (prot. Nr. 6 19. §)

**Par Latvijas Republikai piederošo Pasaules Bankas grupas organizāciju, Starptautiskā Valūtas fonda, Eiropas Rekonstrukcijas un attīstības bankas, Eiropas Padomes Attīstības bankas, Ziemeļu Investīciju bankas,
Eiropas Investīciju bankas un Eiropas Stabilitātes mehānisma**

**kapitāla daļu turētāju**

Noteikt, ka vienlaikus ar likuma "Par Līguma par Eiropas Stabilitātes mehānisma izveidošanu pieņemšanu un īstenošanu" spēkā stāšanos:

1. Finanšu ministrija ir Latvijas Republikai piederošo Pasaules Bankas grupas organizāciju (Starptautiskās Rekonstrukcijas un attīstības bankas, Starptautiskās Attīstības asociācijas, Starptautiskās Finanšu korporācijas, Daudzpusējo investīciju garantiju aģentūras), Starptautiskā Valūtas fonda, Eiropas Rekonstrukcijas un attīstības bankas, Eiropas Padomes Attīstības bankas, Ziemeļu Investīciju bankas, Eiropas Investīciju bankas un Eiropas Stabilitātes mehānisma kapitāla daļu turētāja.

2. Finanšu ministrija (Valsts kase) veic šā rīkojuma 1. punktā minēto kapitāla daļu grāmatvedības uzskaiti atbilstoši grāmatvedības uzskaiti regulējošo normatīvo aktu prasībām.

3. Spēku zaudē Ministru kabineta 2006. gada 20. decembra rīkojums Nr. 991 "Par Latvijas Republikai piederošo Pasaules bankas grupas organizāciju, Starptautiskā Valūtas fonda, Eiropas Rekonstrukcijas un attīstības bankas, Eiropas Padomes Attīstības bankas, Ziemeļu investīciju bankas un Eiropas investīciju bankas kapitāla daļu turētāju" (Latvijas Vēstnesis, 2006, 204. nr.; 2008, 201. nr.).

Ministru prezidente Laimdota Straujuma

Finanšu ministra vietā –

satiksmes ministrs Anrijs Matīss